زينب فاسيكي

زينب فاسيكي ؤلا زينب فاسقي (مزيودة ف 21 يوليوز 1994 ف فاس) هي فنانة كاريكاتيرية مغريبيّة ؤ مُهندسة ميكانيكية ؤ ناشطة ديال حقوق لمرا زيد على داكشي النّشاط ديالها ف مجال تمكين لمرا ؤ لمساواة بين لمرا ؤ رّاجل. تشهرات زينب ب سباب مشروع دارتو سميتو «حْشُومَة» هاد لمشروع هوّا بزاف ديال تّصاور لفنية لكاريكاتوريّة لي نشراتها عام 2018 ؤ لي كاتصور لعيالات عريانات، ؤ كاتهضر فيه زينب علا ضرورة نحيدو لمعايير لمزداوجة. تعرض لمشروع ل أوّل مرة في مدريد ف صّبليون قبل ما يتعرض من بعد ف رّباط. لهدف ديال زينب فاسيكي من هاد لخدمة هو تحارب رّقابة ؤ تحيد «لمحرمات» ف لمغريب.

 حياتها 
تزادت زينب فاسيكي ف 21 يوليوز عام 1994 ف مدينة فاس ف لمغريب ؤ قرات تما. تخرجات من لكلية د لهندسة ف يونيو 2017.

بدات زينب رّسم فاش كان ف عمرها ربع سنين، ؤ طورات لموهبة ديالها معا لوقت. كاتركز ف لأعمال ديالها علا رسم تصاور ل راسها مختالفة ؤ متنوعة، كيما كاتخدم شخصيات خياليّة بحال لمرا لمعجزة. ف حوار معاها علا رّسمات لهزليّة ديالها علّقات زينب ب لقول: «تانشوف لمرا بحال شي تمتال ف بلادي، هادشي علاش بغيت نحررها، بغيتهم يكونو حرات".» كاتعاني زينب ف نشر رّسمات ديالها ف لمغريب حيت أغلب لمطبعات ؤ دور نّشر تايرفضو ينشرو ليها.

ف 2014، رحلات ل دارلبيضا فين مازالا عايشة حتال دابا. زينب دخلات ل لݣروپ د سكف كف ؤ نشرات ف 2017 أول كوميك ستريپ ديالها ب سميت "ؤمور" فين ورات صعوبات لي كاتواجه لعيالات ف لمغريب.

 لأعمال ديالها 
تصويرة د لغلافلكتابتاريخ د لإصدارختيصارفيروز ف لمواجهة د لعالم - لعنوان لأصلي د كتاب هوّا Feyrouz Versus The World2018تايعاود لكتاب ب مجموعة د تّصاور لقصة ديال واحد لبنت بغات تسافر ل لعالم كامل، ولاكين لقات مشكلة معا فاميلتها لمحافضة.حشومة2018هو مشروع فنَي فيه مجموعة د تّصاور لي تجمعات ف كتاب. عرضات فيه زينب لأفكار سّلبية لّي منتاشرة ف لمغريب ف تّعامل معا لبنات من صّغر. كيما كتنتاقد تّمييز لي كاتعرض ليه لمرا لمغريبية، ؤ تّحرش ب نّواع ديالو سوا ب لهضرة ؤلا ضّرب، ؤ الشكال لخرة.

 مصادر 

تصنيف:زيادة 1994
تصنيف:فيمينيزم
تصنيف:رسامة مغريبية
تصنيف:فنانا ؤ فنانات د لكوميكس مغاربا
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف فاس